OpenLLM-France/wikimedia huggingface dataset:
# Joan Maria Bofill i Roig

Joan Maria Bofill i Roig (Figueres, 1845 - 1914) fou un empresari, físic i polític català, diputat a les Corts Espanyoles durant la restauració borbònica.
El seu pare tenia una fàbrica de pells. Llicenciat en ciències físiques, treballà com a catedràtic d'història natural i higiene a l'Institut Ramon Muntaner de Figueres. El 1868 va fundar el primer Club Republicà i participà en l'Aixecament federalista de 1869. Durant la Primera República Espanyola (1873) fou secretari del ministre d'Hisenda. Poc després va dirigir el diari El Ampurdanés. Fou alcalde de Figueres de l'1 de juliol del 1899 al 31 de desembre del 1901, i diputat pel districte electoral de Figueres a les eleccions generals espanyoles de 1903 pel Partit Republicà Democràtic Federal. Va publicar el llibre Opus (1911), de tendència lliurepensadora.

## Bibliografia

* Padrosa Gorgot, Inés. Diccionari biogràfic de l'Alt Empordà. Girona: Diputació, 2009, p. 126-127. ISBN 9788496747548.

## Enllaços externs

* Fitxa del Congrés dels Diputats (castellà)
* La indústria del cuir d'abans a Figueres a Diari de Girona, 29/11/2009
* El Diccionari de l'Alt Empordà recull unes quatre-centes biografies a Diari de Girona, 25/5/2008
* Los masones de Figueras en el siglo XIX
# Joan Antoni Lozano Oriola

Joan Antoni Lozano Oriola, conegut com a Xano (Manresa, Bages, 1958 - Manresa, Bages, 12 d'octubre de 2019) un jugador de futbol sala i basquetbol, i un periodista esportiu català.

## Trajectòria

Des de la dècada dels anys vuitanta fins al 2014 va ser la veu dels partits del Bàsquet Manresa en les diferents competicions de l'equip del Congost, al qual va acompanyar pels seus partits per Espanya i per Europa. Fou un destacat jugador de futbol sala i també de basquetbol. En futbol sala, competí amb equips com el 'Catalana Occident', el 'GyC' o l''Escodines', i en basquetbol, amb el 'CB Manresa', al 'CB Navàs' o el 'CB Berga'. S'inicià en el món del periodisme durant la dècada dels anys setanta, a La Gazeta de Manresa, diari del qual el seu pare n'era el director. Posteriorment, va passar a Ràdio Manresa i també fou corresponsal de premsa de tots els diaris esportius de Barcelona i Madrid. Va dirigir i presentar espais televisius al Canal Taronja. Lozano va presentar durant força edicions de la 'Nit de l'Esportista', organitzada per l'Associació Esportiva La Salle Manresa, de la qual va ser jurat qualificador fins aquest 2019. Va morir el 2019 després de lluitar durant temps contra un càncer de pulmó.

## Reconeixements

El 2019 fou distingit a títol pòstum amb el guardó en la categoria de ràdio dels 'Premis de la Fundació del Bàsquet Català de Periodisme Esportiu', lliurats al Museu i Centre d'Estudis de l'Esport Doctor Melcior Colet, a Barcelona.

## Referències

* 1 2 Prunés, Xavier «Adeu al Xano, la veu dels partits del Bàsquet Manresa durant 30 anys. El periodista radiofònic Joan Antoni Lozano ha mort aquest dissabte a la capital del Bages». Regió 7, 12-10-2019 [Consulta: 2 febrer 2021].
* 1 2 «S'ha apagat la veu del Xano, la dels partits del Bàsquet Manresa durant 30 anys. El conegut periodista radiofònic Joan Antoni Lozano va morir ahir, dissabte, a la capital del Bages a l'edat de 61 anys». Regió 7, 13-10-2019 [Consulta: 2 febrer 2021].
* ↑ «Fallece Joan Antoni Lozano (Ràdio Manresa), fue 30 años la voz del baloncesto local». Guía de la Radio, 12-10-2019 [Consulta: 2 febrer 2021].
# Joaquim

Joaquim és un nom de pila d'home en català, que prové de l'hebreu יְהוֹיָקִים, yehoyakim, que vol dir "Jahvè construirà, edificarà". Entre les variants hi ha Quim, Ximo o Xim i, en femení, Joaquima, Quima o Xima.
És la forma tradicional en català del nom de Joiaquim, rei de Judà, que apareix al Segon llibre dels Reis de la Bíblia (2Reis 23:34). També és el nom de sant Joaquim, marit de Santa Anna i pare de la Mare de Déu segons el la tradició continguda en el Protoevangeli de Jaume, que se celebra el 26 de juliol (abans de la reforma litúrgica era el 16 d'agost).
A Catalunya, el 2011, 33 nois es van posar el nom de Joaquim i 122 el de Quim.

## Referències

* ↑ Martí Ballester, Jesús «San Joaquín y Santa Ana». Catholic.net, 2013 [Consulta: 4 octubre 2013].
* ↑ «Joaquim». Enciclopedia.cat. Gran Enciclopèdia Catalana. [Consulta: 4 octubre 2013].
* ↑ «Noms de nadons 2011. Catalunya.». Idescat. Generalitat de Catalunya. [Consulta: 4 octubre 2013].
# 19è Festival Internacional de Cinema de Moscou

El 19è Festival Internacional de Cinema de Moscou es va celebrar entre el 17 i el 28 de juliol de 1995. Aquest any no es va concedir el Sant Jordi d'Or.

## Jurat

* Richard Gere (EUA – President)
* Friedrich Gorenstein (Alemanya)
* Aurelio De Laurentiis (Itàlia)
* Otar Iosseliani (França)
* László Kovács (EUA)
* Jiří Menzel (Rep. Txeca)
* David Robinson (Gran Bretanya)
* Lidiya Fedoseieva-Shukshina (Rússia)
* Jerome Hellman (EUA)
* Conrad Hall (EUA)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| The Englishman Who Went Up a Hill But Came Down a Mountain | Christopher Monger | Regne Unit |
| Haut bas fragile | Jacques Rivette | França, Suïssa |
| Segreto di stato | Giuseppe Ferrara | Itàlia |
| Kakaya chudnaya igra | Pyotr Todorovsky | Rússia |
| Mario und der Zauberer | Klaus Maria Brandauer | Alemanya, França, Àustria |
| Dupe od mramora | Želimir Žilnik | Iugoslàvia |
| Zawrócony | Kazimierz Kutz | Polònia |
| Boys on the Side | Herbert Ross | Estats Units |
| Zhengfuzhe | Wenji Teng | R.P. de la Xina |
| Gogo no yuigonjo | Kaneto Shindo | Japó |
| Country Life | Michael Blakemore | Austràlia |
| Semya okhotnika | Shapiga Musina | Kazakhstan |
| İz | Yeşim Ustaoğlu | Turquia |
| Condition Red | Mika Kaurismäki | Finlàndia, Estats Units, Alemanya, França |
| Díky za kazdé nové ráno | Milan Šteindler | Txèquia |
| Tag ditt liv | Göran du Rées | Suècia |
| Mee Pok Man | Eric Khoo | Singapur |
| La pasión turca | Vicente Aranda | Espanya |
| Esti Kornél csodálatos utazása | József Pacskovszky | Hongria |
| Une femme française | Régis Wargnier | França, Regne Unit, Alemanya |
| Iagouaros | Katerina Evangelakou | Grècia |
| Eggs | Bent Hamer | Noruega |

## Premis

* Sant Jordi d'Or: No atorgat
* Sant Jordi de Plata a la Direcció:
** Régis Wargnier per Une femme française
** Milan Šteindler per Díky za kazdé nové ráno
* Premi Sant Jordi de Plata Especial: Director de Fotografia Lajos Koltai per Mario und der Zauberer
* Sant Jordi de Plata:
** Millor Actor: Gabriel Barylli per Une femme française
** Millor Actriu: Emmanuelle Béart per Une femme française
* Premi del Jurat Ecumènic: The Englishman Who Went Up a Hill But Came Down a Mountain de Christopher Monger
* Diplomes d'Honor:
** per la contribució al cinema: Serguei Bondartxuk
** Tonino Guerra, guionista
** Beata Tyszkiewicz, actriu

## Referències

* ↑ «19th Moscow International Film Festival (1995)». MIFF. Arxivat de l'original el 22 març 2013. [Consulta: 16 març 2013].

## Enllaços externs

* Festival Internacional de Cinema de Moscou: 1995 a Internet Movie Database
# Chañe

Chañe és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Diego Rodríguez

Diego Rodríguez és el nom dels següents personatges:
* Diego Rodríguez de Silva i Velázquez (Sevilla, 1599 – Madrid, 1660) pintor espanyol.
* Diego Rodríguez Fernández (La Orotava, 1960) futbolista espanyol.
* Diego Rodríguez (matemàtic) (Ciutat de Mèxic, 1569 - 1668) matemàtic, astrònom i enginyer mexicà.
* Diego Rodríguez (fill del Cid) (c. 1075 - Consuegra, 1097) noble i militar castellà.
# Ophiopogon

Ophiopogon és un gènere de plantes herbàcies perennes pertanyent a la família Asparagaceae, anteriorment classificada en Liliaceae. Té unes 65 espècies, natiu de les regions temperades a tropicals de l'est, sud-est i sud d'Àsia. El nom deriva del grec ophis, "serp", i pogon, "barba", més probablement referint-se a les seves fulles.
Ells creixen de petits rizomes d'on surten els plomall de fulles d'on emergen les flors en uns raïms sobre petits tiges sobre les fulles.

## Espècies seleccionades

* Ophiopogon albimarginatus
* Ophiopogon amblyphyllus
* Ophiopogon angustifoliatus
* Ophiopogon bockianus
* Ophiopogon bodinieri
* Ophiopogon chingii
* Ophiopogon clarkei
* Ophiopogon clavatus
* Ophiopogon corifolius
* Ophiopogon dracaenoides
* Ophiopogon filipes
* Ophiopogon fooningensis
* Ophiopogon grandis
* Ophiopogon heterandrus
* Ophiopogon hongjiangensis
* Ophiopogon intermedius
* Ophiopogon jaburan
* Ophiopogon japonicus
* Ophiopogon jiangchengensis
* Ophiopogon latifolius
* Ophiopogon lushuiensis
* Ophiopogon mairei
* Ophiopogon marmoratus
* Ophiopogon megalanthus
* Ophiopogon menglianensis
* Ophiopogon motouensis
* Ophiopogon multiflorus
* Ophiopogon ogisui
* Ophiopogon paniculatus
* Ophiopogon peliosanthoides
* Ophiopogon pingbienensis
* Ophiopogon planiscapus
* Ophiopogon platyphyllus
* Ophiopogon pseudotonkinensis
* Ophiopogon reptans
* Ophiopogon reversus
* Ophiopogon revolutus
* Ophiopogon sarmentosus
* Ophiopogon sinensis
* Ophiopogon sparsiflorus
* Ophiopogon stenophyllus
* Ophiopogon sylvicola
* Ophiopogon szechuanensis
* Ophiopogon tienensis
* Ophiopogon tonkinensis
* Ophiopogon tsaii
* Ophiopogon umbraticola
* Ophiopogon xylorrhizus
* Ophiopogon yunnanensis
* Ophiopogon zingiberaceus
# Bràquet

Els bràquets o aparells dentals fixos serveixen a la correcció de les males posicions de les mandíbules (ortopèdia dentofacial) i de les dents ortodòncia o al manteniment de la porció de les dents, quan les dents fan la seva erupció i contenció, una vegada el tractament ortodòntic acabat. Es componen d'elements metàl·lics o ceràmics que van soldats a les bandes o aferrats directament sobre la dent, que han de suportar l'element actiu que és l'arc. Els tractaments d'ortodòncia generalment es duen a terme amb bràquets.

## Tipus de bràquets

* Metàl·lics: són els més comuns, ja que són fiables, resistents i la força que apliquen no es compromet de manera que el tractament tendeix a ser més curt. A més, és el tipus de bràquets més econòmics.
* Ceràmics: són de gran qualitat i no tenen els inconvenients dels de plàstic, encara que el seu cost és més alt.
* Estètics: es poden trobar diversos materials amb què s'elaboren bràquets estètics: plàstic, ceràmica, safir o policarbonat; els de safir i ceràmica són els més resistents. El color no canvia, i és recomanable per a totes les males oclusions. Si es mossega de manera errònia, podrien arribar a causar dolors i ferides.
* Camaleó o invisible: són transparents i permeten la reducció de la fricció amb la consegüent reducció de la durada de la totalitat del tractament així com la reducció del temps de butaca a la clínica pel còmode sistema de tapa de tancament.
* autoligaturants, actius o passius
* linguals
* elàstics intermaxil·lars
* bieles i molles
* Twin Force
* Forsus
* Jasper Jumper

## Vegeu també

* Fèrula de contenció

## Referències

* ↑ Consulta a TermCat
* ↑ http://ortodon2012.blogspot.com.es/2012/11/bràquets-1_7.html
# Acestridium colombiensis

Acestridium colombiensis és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Inirida (conca del riu Orinoco, departament de Guainía, Colòmbia).

## Referències

* ↑ Haseman, J. D., 1911. Descriptions of some new species of fishes and miscellaneous notes on others obtained during the expedition of the Carnegie Museum to central South America. Ann. Carnegie Mus. v. 7 (núms. 3-4) (17): 315-328, Pls. 46-52.
* ↑ BioLib (anglès)
* ↑ Retzer, M. E., 2005. Description of a new species of Acestridium (Siluriformes: Loricariidae) from Colombia. Zootaxa, 972: 1-6.
* 1 2 3 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# ASB

ASB té els següents significats:
* Abertzale Sozialisten Batasuna, partit polític del País Basc
* American School of Barcelona, escola privada amb seu a Esplugues de Llobregat, al Baix Llobregat
* ASB (motocicleta) (de l'acrònim del seu fundador Antoni Sanchís Bueno), fabricant històric de motocicletes de València
* African Storybook, iniciativa d'alfabetització a través de contes en llengües africanes
* Astrobiology Society of Britain, institució acadèmica per al desenvolupament de l'astrobiologia del Regne Unit
* Associació Suïssa de Futbol (del seu nom en romanx Associaziun Svizra da Ballape), organisme rector del futbol a Suïssa
* Association Sportive de Béziers Hérault, club de rugbi a 15 de Besiers, a Occitània
* Association Sportive de Bamako, club de futbol de Bamako ([[Mali)
* ASB Bank (de l'acrònim en anglès Auckland Savings Bank), banc de Nova Zelanda
* ASB Premiership (del nom del seu patrocinador, el banc neozelandès), principal lliga de futbol de Nova Zelanda
* ASB Football Park (del nom del seu patrocinador, el banc anterior), estadi de futbol de Christchurch (Nova Zelanda)
* ASB Classic (del nom del seu patrocinador, el banc neozelandès), torneig professional de tennis femení d'Auckland (Nova Zelanda)
* American Saddlebred, raça de cavalls desenvolupada a Kentucky (Estats Units)
* Albúmina sèrica de boví, proteïna de l'albúmina de sèrum derivat de les vaques
* Arilsulfatasa B, enzim associat amb la síndrome de Maroteaux-Lamy vegeu síndrome de Maroteaux-Lamy#Bioquímica
* ASB, codi de la Unió Ciclista Internacional de l'Asborno (ciclisme), equip ciclista històric d'Itàlia
* asb, codi ISO 639-3]] de l'assiniboine, llengua parlada pels [[assiniboines de l'Amèrica del Nord
# Abu-Saïd ibn Abi-l-Khayr

Abu-Saïd Fadl-Al·lah ibn Abi-l-Khayr, més conegut com a Abu-Saïd ibn Abi-l-Khayr (Mehana o Mehna o Mayhana (Khurasan), 7 de desembre de 967- 12 de gener del 1049) fou un místic persa. Destaca per usar metàfores amoroses per parlar de la relació divina i per la seva correspondència amb Avicenna.
La seva descendència (uns 115) foren exterminats quan els ghuzz (oghuz) van assolar el Khurasan el 1153. Mehana va quedar deserta.

## Bibliografia

* R.A. Nicholson, Studies in islamic Mysticism, Cambridge 1921
* G. Böwering, “Abu Said Abi'l-Kayr,” Encyclopædia Iranica, I/4, pp. 377-380; una versió actualitzada es troba disponible en línia a http://www.iranicaonline.org/articles/abu-said-fazlallah-b
# Airdrie

«Airdrie» té aquests significats:
* Airdrie (Escòcia). Gran Bretanya
* Airdrie (Alberta), Canada
* Airdrie (Tennessee), casa històrica a Nashville, Tennessee, EUA
# Agilodocodon scansorius

Agilodocodon scansorius és una espècie extinta de mamaliaforme que visqué durant el Juràssic mitjà (174,1–163,5 Ma) en allò que avui en dia és la República Popular de la Xina. Aquesta espècie, l'única del gènere Agilodocodon, és coneguda a partir d'un esquelet fòssil descobert a la formació de Tiaojishan, on també s'han trobat restes de Docofossor, un parent proper seu. Va ser descrit el 2015 per Qing-Jin Meng et al.
A. scansorius és el mamaliaforme arborícola més antic conegut. Tenia la fesomia d'una musaranya, amb una llargada total de 13 cm i un pes que s'estima en 27 g. El seu aspecte exterior recordava el d'un esquirol, amb el musell llarg, urpes corbes i articulacions del turmell i el canell com les dels mamífers que pugen als arbres. Tenia dents en forma d'enformador que hauria fet servir per rosegar la fibra basta dels arbres i així alimentar-se de la seva escorça i la seva saba. Així doncs, A. scansorius és el mamaliaforme més antic conegut que no tenia una dieta estrictament insectívora, sinó que també s'alimentava de matèria vegetal.

## Referències

* ↑ Meng, Qing-Jin; Ji, Qiang; Zhang, Yu-Guang; Liu, Di; Grossnickle, David M. «An arboreal docodont from the Jurassic and mammaliaform ecological diversification» (en anglès). Science, 347, 6223, 13-02-2015, pàg. 764–768. DOI: 10.1126/science.1260879. ISSN: 0036-8075.
# Acheilognathus imfasciodorsalis

Acheilognathus imfasciodorsalis és una espècie de peix cipriniforme de la família dels ciprínids que es troba al Vietnam.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* ↑ FishBase (anglès)
# Adjuntas

Adjuntas és un municipi de Puerto Rico localitzat a la part mitjana oest muntanyosa de l'illa, també conegut amb els noms de la Ciudad del Gigante Dormido, la Tierra de Lagos i la Suiza de América. Limita al Nord amb Lares i Utuado; al Sud amb Yauco, Guayanilla i Peñuelas; a l'Est amb Utuado i Ponce i a l'Oest amb Lares i Yauco.
El municipi està dividit en 17 barris: Adjuntas Pueblo, Portillo, Tanamá, Capáez, Pellejas, Guayabo Dulce, Guayo, Yahuecas, Guilarte, Garzas, Saltillo, Portugués, Vegas Arriba, Vegas Abajo, Juan González, Yayales i Limaní.

## Galeria

* Plantació de cafè i plàtans a Adjunta
* Carretera Ponce–Adjuntas (PR-123) c. 1920

## Referències

* ↑ «Adjuntas». Enciclopedia de Puerto Rico. [Consulta: 7 juny 2015].
* ↑ «American FactFinder». Factfinder.census.gov. [Consulta: 9 juny 2015].

## Vegeu també

* Riu Portugués

## Enllaços externs

* Informació d'Adjuntas Arxivat 2015-06-16 a Wayback Machine. a la web oficial de l'Estat Lliure associat de Puerto Rico
# Agència de Malakand

L'Agència de Malakand (Malakand Agency) fou una antiga entitat del Pakistan que va existir dins la Província de la Frontera del Nord-oest fins al 1970. L'agència de Malakand es va formar sota els britànics amb el nom d'Agència de Dir, Swat i Chitral. Estava formada pels estats de Chitral, Dhir i Swat i la regió a l'entorn de Malakand (fort) i el pas de Malakand (coneguda com a Malakand Protected Area). Va passar al Pakistan el 1947. Quan es van abolir els principats el 1970, l'agència va esdevenir la divisió de Malakand dividida en districtes un dels quals, l'antiga Malakand Protected Area, fou el districte de Malakand.

## Referències

* Profile of Pakistan's Tribal Areas
* Constitution of Pakistan, Part XII, Chapter 3
# Aleta (nàutica)

En un vaixell s'anomena aleta al sector d'horitzó comprès entre el través de babord o estribord i la popa. Tindrem llavors, l'aleta de babord i l'aleta d'estribord.
Sobre el mateix vaixell, és la part del vaixell compresa aproximadament entre les marcacions de deu i de catorze quartes en el cas de l'aleta d'estribord i entre les marcacions de divuit i de vint-i-dues quartes en el cas de l'aleta de babord. També s'anomenen així les peces de fusta de forma corba que constitueixen la darrera quaderna de popa. En les embarcacions menors, rep aquest nom la prolongació de la part superior de l'obra morta de popa més amunt de la coberta.
És una forma d'indicar adreces, per exemple si un veler rep el vent per la seva banda d'estribord i més a popa del seu través direm que rep el vent per l'aleta d'estribord.
De la mateixa manera es fa servir per a referir-se a l'angle en què veiem els altres vaixells des de la distància.
* Vaixell vist per la seva aleta de babord
* Vaixell vist per la seva aleta d'estribord

## Vegeu també

* Amura
Viccionari
# Aleta

«Aleta» té aquests significats:
* Aleta (nàutica): part lateral-posterior d'un vaixell
* Aleta (anatomia animal): apèndix membranós d'alguns animals aquàtics
* Aleta (castells): gest que fa l'enxaneta d'un castell amb la mà, en el moment de carregar-lo.
Viccionari
# Agrinierita

L'agrinierita (K₂(Ca, Sr)(UO₂)₃O₃(OH)₂·5H₂O) és un mineral del grup dels hidròxids que es troba a les zones d'oxidació de dipòsits d'urani. Va ser anomenada així l'any 1972 per Fabien P. Cesbron, W. L. Brown, Pierre Bariand i Jacques Geffroy, en honor d'Henri Agrinier (1928-1971), un enginyer del laboratori de mineralogia de la Comissió Francesa de l'Energia Atòmica.
Segons la classificació de Nickel-Strunz l'agrinierita pertany a «04.GB - Uranils hidròxids, amb cations addicionals (K, Ca, Ba, Pb, etc.); principalment amb poliedres pentagonals UO₂(O,OH)₅» juntament amb els següents minerals: compreignacita, rameauita, becquerelita, bil·lietita, protasita, richetita, bauranoïta, calciouranoïta, metacalciouranoïta, fourmarierita, wölsendorfita, masuyita, metavandendriesscheïta, vandendriesscheïta, vandenbrandeïta, sayrita, curita, iriginita, uranosferita i holfertita.

## Referències

* ↑ Agrinierite Mindat
* ↑ Agrinierita Webmineral